REFERAT AF ORDINÆR GENERALFORSAMLING

Onsdag d. 21 marts 2018 kl. 19:30

på Øster Egesborg Friskole

Udover bestyrelsen var en 9 personer mødt frem til årets generalforsamling, som blev gennemført i overensstemmelse med vedtægterne

1. Som dirigent valgtes Jerper Bergiel Nielsen, der som sin første gerning konstaterede, at generalforsamlingen var lovligt indkaldt.
2. Herefter valgtes Jesper Pedersen og Birgitte Fløe som stemmetællere.
3. Dernæst fulgte bestyrelsens beretning v/formanden. Beretningen er lagt ud på Hjemmesiden.
4. Kassereren, Tommy Apel, gennemgik regnskabet , som blev godkendt.
5. Der var ingen indkomne forslag
6. Kassereren gennemgik herefter takstbladet, som ikke indeholdt væsentlige ændringer, udover et gebyr for aflæsning af vand efter overskridelse af frist. Takstbladet blev godkendt af forsamlingen.
7. Herefter gennnemgik kassereren budgettet for 2019/2020, som blev godkendt.
8. De to bestyrelsesmedlemmer, som var på valg, Hans Henrik Sorgenfrey og Flemming Knudsen, blev begge genvalgt uden modkandidater. Kurt Paszkiewicz og Steen Wieder blev valgt som suppleanter. Som revisorer valgtes Birgitte Fløe og Jesper B. Nielsen, og Ole Thorsen blev valgt som revisorsuppleant.

1. Under eventuelt diskuteredes forskelligt af mere uforpligtende art, herunder fortsat arbejde med en telefon- og mailingliste, som vil gøre det muligt hurtigt at kontakte alle brugere i tilfælde af problemer af forskellig art. Forsamlingen diskuterede også diverse fremtidsperspektiver, herunder mulige fremtidige behov for udskiftning af dele af nettet, men der blev ikke lagt konkrete planer.

Herefter kunne generalforsamlingen afsluttes.

For referatet:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Jesper Bergiel Nielsen Hans Henrik Sorgenfrey, formand